سیالکوٹ دی لڑائی

سیالکوٹ دی لڑائی 4 نومبر، 1763 دے دن سکھ گورو دا چک وچ اکٹھے ہوئے-ہوئے سن۔ اوہناں نوں پتہ لگا کہ افغان دھاڑوی احمد شاہ درانی دا جرنیل جہان خان کابل ول جا رہا اے۔ سکھ فوجاں نے اس نوں سزا دین دا فیصلہ کیتا۔ اوہ اجے جھناں دریا پار کر کے وزیر آباد پجا سی کہ سکھ اتھے آ پہنچے۔ اس نے بھجّ کے سیالکوٹ قلعے وچ مورچہ لا لیا۔ سکھ فوجاں نے قلعے نوں گھیر لیا۔ کئی دن تک لڑائی ہندی رہی۔ اک موقعے اُتے جہان خان دے گھوڑے نوں گولی لگی تے اوہ مر کے ڈگّ پیا تے نال ہی جہان خان وی ڈگّ پیا۔ سکھاں نے سمجھیا کہ جہان خان وی مر گیا اے۔ جد سکھاں نے جہان خان دے مرن دا رولا پایا تاں افغان فوجی میدان چھڈّ کے بھجن لگ پئے۔ ایہناں بھجن والیاں وچ زخمی ہویا جہان خان وی سی۔ افغاناں دا بہت سارا اسلحہ وی سکھاں دے ہتھ آ گیا۔ سکھاں نے 200 دے قریب افغان فوجیاں نوں قید کر لیا۔ اس موقعے اُتے جہان خان دا ٹبر وی اس نال سی۔ سکھاں نے افغان عورتاں تے بچیاں نوں کجھ نہ کیہا سگوں اوہناں نوں محفوظ جموں بھیج دتا۔
 حوالے 

 گٹھ:لڑائیاں
گٹھ:سکھ سلطنت دیاں لڑائیاں تے جنگاں
گٹھ:پنجاب دی تریخ
گٹھ:سکھاں دیاں لڑائیاں تے جنگاں

گٹھ:سکھ اتہاس
گٹھ:جنگاں